<classify> Grace Semfuko-Dar es Salaam SERIKALI imeanza mchakato waununuzi wa vichwa 22 vya treni, mabehewa 1,430 ya mizigo na 60 ya abiriavitakavyotumika katika uendeshaji reli ya kisasa ya SGR ambayo ujenzi wakeunaendelea. Kampuni ya Yapi Merkez inajengareli ya SGR awamu ya kwanza kutoka Dar es Salaam hadi Morogoro ambayo ujenziwake umefikia asilimia 56 na awamu ya pili kutoka Morogoro hadi Makutupora Dodoma,umefikia asilimia 52, vipande vyote vikiwa na kilomita 722 na kugharimu Sh trilioni7.2. Hayo yalibainishwa na Waziri waUjenzi, Uchukuzi na Mawasiliano, Isack Kamwelwe wakati akizindua safari yakwanza ya treni ya majaribio kwenye reli hiyo ya kisasa katika eneo la SogaKibaha mkoani Pwani. Kamwelwe alisema mpango wa sasawa Serikali ni kuwa na seti tano za treni za SGR zitakazokuwa na behewa nane zaabiria, mpango ambao unalenga kuimarisha sekta ya usafirishaji wa reli. Tumezindua majaribio ya njiaya reli yetu, hii ina maana kwamba tupo katika mipango ya kuhakikisha reliinakamilika kwa wakati, tumetembea kilomita 20 za majaribio, reli ni salamakabisa, haina kikwazo, sasa tumeanza mchakato wa kununua vichwa vya treni 22 namabehewa yake 60 ya abiria na 1,430 ya mizigo, alisema Kamwelwe. Mkurugenzi Mkuu wa Shirika laReli Tanzania TRC, Masanja Kadogosa, alisema majaribio ya awali ya treni yawahandisi ni hatua muhimu ya kuhakikisha reli hiyo inapitika bila kikwazo kwaniinakagua na kuimarisha miundombinu ya reli hiyo. Alisema zoezi hilo la awalilimekuja kufuatia kukamilika kwa baadhi ya maeneo ya kupita treni kuanzia Soga,Wilaya ya Kibaha mkoani Pwani kuelekea Morogoro na kuongeza kuwa treni rasmiitawasili hivi karibuni. Majaribio ya uendeshaji wa reliya kihandisi yalishuhudiwa na Kamwelwe, maofisa wa TRC na waandishi wa habariambao walitembea na treni hiyo kwa kilomita 20.  <topic>: KITAIFA 